
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/22-02/
Ur.br: 2196-8-01/02-22-01
Bogdanovci, 25. travnja 2022. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21), predsjednik vijeća Marijan Gelo predlaže ovaj:

Z A P I S N I K

sa 12. sjednice općinskog vijeća koja je održana 25.04.2022. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Gelo Marijan, Zvonko Kostelnik, Andrija Krizmanić, Mirko Hardi, Tin Ivić, Mario Pavlović, Boris Grbić, Anamarija Savić Bajac, Dalibor Katić

ODSUTNI VIJEĆNICI: Zvonimir Mudri

NAZOČNE SLUŽBENE OSOBE:
Maja Župan, Darko Ruskaj, Marko Barun, Jaroslav Međeši

GOSTI:  Željko Ergović, Tomislav Keteleš, Zdenko Pajvančić


Predsjednik općinskog vijeća pozdravio je nazočne, te je predložio sljedeći dnevni red:
1. Usvajanje zapisnika s protekle sjednice općinskog vijeća Općine Bogdanovci
2. Prijedlog zaključka o davanju pozitivnog mišljenja na nacrt komunikacijske strategije – ITU mehanizam
3. Prijedlog javnog poziva za isticanje kandidature za članove Savjeta mladih Općine Bogdanovci
4. Prijedlog Odluke o Jednokratnoj novčanoj pomoći roditeljima novorođene djece, posvojiteljima I usvojiteljima djece s područja Općine Bogdanovci
5. Prijedlog Odluke o usvajanju Plana djelovanja civilne zaštite Općine Bogdanovci
6. Prijedlog Odluke o usvajanju Procjene rizika od velikih nesreća Općine Bogdanovci
7. Različito

Dnevni red usvojen je JEDNOGLASNO.


Točka 1.
Predsjednik općinskog vijeća dao je zapisnik s 11. sjednice Općinskog vijeća na raspravu, kako nije bilo primjedbi zapisnik je usvojen JEDNOGLASNO.




Točka 2.
Načelnik općine gosp. Barun pozdravio je nazočne, te pojasnio kako se pred njima nalazi nacrt komunikacijske strategije i komunikacijski akcijski plan za razdoblje od 2021.-2027. godine – Strategija razvoja Urbanog područja Vukovara – ITU mehanizam. Svi ste već dobro upoznati o čemu se ovdje radi, no sada je potrebno usvojiti zaključak o davanju pozitivnog mišljenja na nacrt strategije, kako našeg vijeća, tako i vijeća svih lokalnih samouprava koje su dio strategije za razvoj urbanog područja Vukovara – ITU mehanizam, kako bi se uspjeli prijaviti na natječaj koji je otvoren do 04.05.2022. godine.
Zaključak o davanju pozitivnog mišljena na Nacrt Komunikacijske komunikacijske strategije i komunikacijski akcijski plan za razdoblje od 2021.-2027. godine – Strategija razvoja Urbanog područja Vukovara usvojen je JEDNOGLASNO.


Točka 3.
Na prošloj sjednici općinskog vijeća usvojena je odluka o raspisivanju javnog poziva za izbor članova Savjeta mladih Općine Bogdanovci, sada je potrebno donijeti Javni poziv za isticanje kandidature za izbor članova Savjeta mladih Općine Bogdanovci, iznosi načelnik gosp. Barun.
Navodi kako se Savjet mladih sastoji od pet članova i bira se na 3 godine.
Javni poziv za isticanje kandidature za članove Savjeta mladih usvojen je JEDNOGLASNO.



Točka 4.
Krajem prošle godine usvojili smo izmjene Odluke o jednokratnoj novčanoj pomoći roditeljima novorođene djece, dodali smo da pravo na naknadu imaju i posvojitelji i udomitelji. Zbog nekoliko spornih zahtjeva i problema na terenu, pred Vama je nova Odluka u kojoj se podrobnije pojašnjava dokumentacija koja je potrebna za ostvarivanje prava, te u kojoj se traži i prebivalište i boravište za roditelje, pojašnjava gosp. Barun.
Gosp. Gelo daje ovu točku na raspravu.
Gosp. Ruskaj predlaže da su u članku 4. st. 3 točka 3 doda dokaz o prebivalištu i boravištu „OBA“ roditelja..
Gosp. Pavlović navodi kako mu dva brata stjecajem okolnosti žive u Njemačkoj, prebivalište (roditelji i djeca) imaju na Svinjarevce, međutim nisu tražili jednokratnu novčanu pomoć, iako su mogli.
Gosp. Krizmanić se slaže da oba roditelja trebaju imati prebivalište i boravište na području naše općine i da se trebamo pridržavati svih navedenih točaka odluke, ali predlaže podizanje naknade, jer kako navodi odlaze nam mladi i sve je manje novorođene djece u općini, te da ih možda na ovaj način zadržimo i potaknemo na povećanje nataliteta.
Gđa. Savić Bajac slaže se sa svime, osim sa čl. 4. st. 3. točka 6 – u kojoj je potrebno dostaviti potvrdu da podnositelj zahtjeva nema javnih dugovanja prema Općini Bogdanovci, smatra da dijete nije krivo za dugove roditelja. 
Gosp. Ergović smatra da ne bi trebalo povećavati naknadu, jer smo na prošlom vijeću razgovarali o mjerama štednje. Naknada treba biti namijenjena djeci s područja Općine Bogdanovci kao poticaj roditeljima i djeci da ostanu živjeti ovdje. Također smatra da bi se navedena naknada možda treba isplaćivati kroz nekoliko godina. 
Gosp. Krizmanić govori kako vijećnici samo imaju pravo glasa, a gosti ne, te da ukoliko se ima financijskih sredstava za raznorazne udruge, smatra da se mora imati i za djecu.
Gosp. Gelo daje na glasanje Odluku s prijedlogom gosp. Ruskaja o nadopuni članka 4. te da se naknada poveća na 6.000,00 kn. 
Prijedlog je usvojen JEDNOGLASNO.





Točka 5.
Gosp. Međeši


Točka 6.
Planom djelovanja u području prirodnih nepogoda za 2021. godinu predviđeno je da će se obrađivati mjere i postupci JLS u slučaju sljedećih prirodnih nepogoda: suša, tuča, olujno i orkansko nevrijeme. Obzirom da tijekom 2021. godine nije bilo takovih prirodnih nepogoda zbog koji bi bila proglašena elementarna nepogoda, nije bilo potrebe za postupanjem po Planu djelovanja u području prirodnih nepogoda, pojasnio je gosp. Međeši.
Odluka o usvajanju Izvješća o izvršenju Plana djelovanja u području prirodnih nepogoda za 2021. godinu usvojena je JEDNOGLASNO.

Točka 7.
Sukladno Zakonu o zaštiti od požara, Zakona o poljoprivrednom zemljištu i Pravilniku o zaštiti šuma od požara u potrebi smo donijeti Odluku o uvjetima i načinu spaljivanja suhe trave, korova, raslinja i biljnih otpadaka, pojasnio je gosp. Međeši. Kako je Odluka u prilogu uz materijal za ovu sjednicu, ne bih je detaljnije pojašnjavao, te se ista daje na raspravu. 
Gosp. Katić daje primjedbu da se u Odluci nigdje ne navodi točan datum zabrane spaljivanja, a do sada je to uvijek bilo navedeno. 
Gosp. Gelo predlaže da se u članak 4. stavi da je zabranjeno uništavanje suhe trave, korova, raslinja i biljnih otpadaka spaljivanjem u periodu od 01.06.-31.10.
Odluka o uvjetima i načinu spaljivanja suhe trave, korova, raslinja i biljnih otpadaka sa prijedlogom gosp. Gele usvaja se JEDNOGLASNO.

Točka 8.
Gosp. Međeši navodi kako se ova Odluka nije ništa promijenila u odnosu na prošlu godinu. U njoj se navode obaveze pravnih i fizičkih osoba vezano za mjere zaštite od požara za vrijeme žetve i vršidbe.
Gosp. Gelo predlaže da se i u ovu odluku, točnije članak 8. stavi točan datum zabrane spaljivanja i to u periodu od 01.06.-31.10.
Odluka o mjerama zaštite od požara za vrijeme žetve i vršidbe, sa nadopunom usvaja se JEDNOGLASNO.

Točka 9.
Plan zaštite od požara i tehnoloških eksplozija temeljni je dokument zaštite od požara. Trenutno važeći Plan zaštite od požara i tehnoloških eksplozija za Općinu Bogdanovci je istekao, te smo pristupili izradi novoga Plana, kojeg izrađuje Zaštitainspekt iz Osijeka. Sve potrebne odluke uskladili smo sa Zakonom o zaštiti od požara, Prekršajnim zakonom i Zakonom o poljoprivrednom zemljištu, pojasnio je gosp. Međeši. 
Odluka o praćenju izvršenja Plana zaštite od požara i tehnoloških eksplozija usvojena je JEDNOGLASNO.

Točka 10.
Gosp. Barun navodi kako je prošlo 5 godina od Usklađene procjene ugroženosti od požara i tehnoloških eksplozija, te je potrebno novo usklađivanje, a usklađivanje radi tvrtka Zaštitainspekt Osijek. Izmjene su najviše vezane za DVD-e, javne ustanove (na čega se griju), to se sve mora navesti u procjenu ugroženosti.
Odluka o usvajanju Usklađene procjene ugroženosti od požara i tehnoloških eksplozija za područje Općine Bogdanovci usvojena je JEDNOGLASNO.

Točka 11.
Plan zaštite od požara potrebno je ažurirati svakih 5 godina, te ga uskladiti sa svim izmjenama Zakona, što smo i napravili, navodi gosp. Barun, te daje točku na raspravu.
Odluka o usvajanju Plana zaštite od požara usvojena je JEDNOGLASNO, bez rasprave.

Točka 12.
RAZNO
Gosp. Gelo izvještava nazočne da su na stolu dobili obavijest Vodovoda grada Vukovara o sazivanju tehničkog pregleda za izgrađene sustave odvodnje naselja Bogdanovci i Borovo, te daje riječ načelniku kako pojasnio o čemu se radi.
Načelnik pojašnjava kako smo jučer dobili ovu obavijest, a ista je vezana za izdavanje uporabne dozvole, koje je odbijeno iz razloga što izgradnja pročišćivača nije završen, te izgrađeni sustav odvodnje nije moguće priključiti na isti. U ponedjeljak imamo skupštinu Vodovoda rada Vukovara, te ću imati detaljnije informacije, navodi načelnik gosp. Barun.

Nadalje želi upoznati nazočne o sljedećem:

· Nedavno smo imali nadzor inspektorice za vatrogastvo, sve je uredu samo ćemo od sada financijske obveze prema DVD-ima izvršavati sa mjesečnim anuitetima, a ne kvartalno.
· Također, smo imali i nadzor od strane inspektorice za civilnu zaštitu, po tom pitanju nam je sve uredu i u skladu sa Zakonom
· Prijavili smo se na natječaj Ministarstva regionalnog razvoja – Program održivog razvoja lokalne zajednica, projektom modernizacije javne rasvjete, te na natječaj prekogranične suradnje s Općinom Domaljevac-Šamac iz Bosne i Hercegovine (projekt energetske učinkovitosti izmjenom stolarije na zgradi Općine Bogdanovci).
· Odobreno nam je 110.000,00 kn za sufinanciranje dječjih vrtića putem natječaja koji je raspisao Središnji državni ured za demografiju i mlade
· Završen je Javni poziv za financiranje udruga s područja Općine Bogdanovci, donesena je Odluka o dodjeli sredstava, te su potpisani Ugovori s predsjednicima udruga
· Raspisan je natječaj za referenta za računovodstvene poslove, pristiglo je 6 prijava, testiranje će biti 28. ožujka 2022. godine u 10 sati
· Raspisan je Javni poziv Ministarstva hrvatskih branitelja, pa apeliram na braniteljske udruge da se prijave na navedeni natječaj
· Nadalje, načelnik upoznaje nazočne kako je struja za poslovne korisnike drastično poskupjela, oko 100 %. Navodi kako su i druge lokalne samouprave krenule sa štednjom gaseći svaku drugu lampu ili gaseći javnu rasvjetu nakon ponoći, te da bi i mi trebali razmisliti o mjerama uštede. 
Gosp. Gelo daje na raspravu ovu temu. 
Gosp. Pavlović predlaže da se javna rasvjeta gasi nakon ponoći, ali da se treba provjeriti da li 
se javna rasvjeta smije ugasiti na županijskoj cesti.
Gosp. Katić kaže kako su mjere štednje uvedene u škole, kako svako dijete u školu mora nositi 
svoj ručnik, štede na ubrusima, te predlaže da načelnik za iduće vijeće pripremi paket  mjera 
štednje. 
Gosp. Kostelnik definitivno je protiv gašenja javne rasvjete nakon ponoći. Navodi kako je sud u Vukovaru dobio račun za plin 70.000,00 kn, pa da možda i tu možemo uvesti neke mjere štednje.
· Gosp. Barun također obavještava nazočne da je svečano otvoren dječji vrtić u Petrovci, te bi sada trebalo raspraviti o financiranju vrtića od strane općine. Naime, Općina Bogdanovci sufinancira dječje vrtiće od 3 godine do predškoleu Bogdanovcima, Vukovaru 1 i 2, te Starim Jankovcima. Kako je sada otvoren dječji vrtić u Petrovcima, trebamo odlučiti da li će se i dalje sufinancirati vrtići izvan Općine Bogdanovci (za djecu stariju od 3 godine).
Gosp. Gelo predlaže da se ništa ne mijenja dok se ne otvori cjelodnevni vrtić u Petrovcima. 
· Vezano za Civilnu zaštitu Općine Bogdanovci, gosp. Barun pojašnjava daprema čl. 4. Uredbe Vlade Rh o načinu i uvjetima za ostvarivanje materijalnih prava mobiliziranih pripadnika postrojbe civilne zaštite za vrijeme sudjelovanja u aktivnostima u sustavu civilne zaštitemobilizirani pripadnik za vrijeme provedeno na mobilizaciji te kod osposobljavanja i sudjelovanja u vježbama u sustavu civilne zaštite koja traje između 12 i 24 sata ima pravo na naknadu u iznosu od 150,00 kn, a ako mobilizacija traje između 8 i 12 sati, ima pravo na pola naknade i na naknadu za prijevoz najjeftinijim sredstvima javnog prijevoza ili ukoliko nema organiziran javni prijevoz pripada im naknada od 0,75 kuna po prijeđenom kilometru.
Gosp. Međeši navodi kako osposobljavanje ili smotriranje ne traje nikada više od 8 sati, te po tome nemaju pravo na naknadu.
Gosp. Gelosmatra da treba članove motivirati, da im se uplate određena sredstva bar za prijevoz, ali naravno da sve bude sukladno Zakonu.
Gosp. Katić navodi kako je on protiv plaćanja bilo kakvih naknada.
Gosp. Ergović postavlja upit da li je tim civilne zaštite u slučaju neke elementarne nepogode obvezan ili dobrovoljan?! Gosp. Međeši odgovara da je obvezan. Također naglašava da civilna zaštita ima sve više obaveza (COVID-19, izbjeglice iz Ukrajine..), a ljudi jednostavno ne žele sudjelovati u tome, biti dio civilne zaštite.
Gosp. Gelo predlaže da gosp. Međeši napravi prijedlog Odluke o naknadama civilnoj zaštiti koja će biti sukladna Zakonu, a onda ćemo detaljnije raspraviti o tome.
· Načelnik upoznaje nazočne sa problemom upravitelja groblja, trenutno imamo tri osobe koji se vode kao upravitelji groblja, međutim dvije osobe su zaposlenici Općine Bogdanovci i ne bi smjeli primati dodatnu naknadu za navedene poslove. Naknada za upravitelje groblja iznosi 500,00 kn po groblju, međutim nije definirano da li će se naknada isplaćivati samo dok se ne urede knjige groblja ili i nakon uređenja.
Postoje dva rješenja ukoliko će se naknada nastaviti isplaćivati a to je da tražimo nove osobe koje neće biti zaposlenici općine ili da se djelatnicima općine poveća koeficijent, odnosno plaća za taj iznos, sukladno Zakonskim mogućnostima, tj. dozvoljenom rasponu koeficijenata.
· Gosp. Barun upoznaje nazočne sa problemom koji ima udruga ribiča iz Petrovaca, jer im stalno iskaču osigurači za struju, međutim saznali smo da se udruga grije na dvije grijalice po 2000w, zatim imaju bojler od 2000w i frižider, to su sve veliki potrošači i troše ukupno 6w, a limitator je na 3,5w, da bi dokupili snagu koštalo bi nas 10.000,00 kn. Gosp. Krizmanić pojašnjava da je problem lako riješiti, da im se kupi peć na drva, jer i udruga branitelja se tako grije i neće biti nikakvih problema, te također navodi kako su to ogromni troškovi za udrugu i općinu.
· Načelnik također navodi kako je općina unajmila greder, te se od idućeg tjedan kreće u rješavanja problematičnih lenija na području općine, te poziva da ukoliko imaju informacije od građana da kontaktiraju općinu o lokacijama na kojima je potreban greder.
· Također u skoro vrijeme planira napraviti sastanak sa VMO Svinjarevci vezano za svečano otvorenje spomenika u centru Svinjarevaca.

Gosp. Katić postavlja upit što je s ulicama koje nisu ušli u projekt izgradnje kanalizacijskog sustava odvodnje, na što načelnik odgovora da u ponedjeljak ima skupštinu Vodovoda grada Vukovar pa će imati više informacija.
Gosp. Katić moli da se na sljedećem vijeću malo raspravi o pripojenju Općine Bogdanovci Gradu Vukovaru, dugo se o tome nije raspravljalo.

Gosp. Krizmanić postavlja upit kada će se krenuti sa radovima na ribnjaku u Petrovcima, sredstva su planirana u proračunu za ovu godinu?! Dogovor je da se zakaže sastanak sa Hrvatskim vodama pa da se vidi kada bi se moglo krenuti sa radovima.

Gosp. Kostelnik navodi kako bi možda mogli kroz Akcijski plan za pripadnike nacionalnih manjina povući određena sredstva za rekonstrukciju etnografske zbirke u Petrovcima. Načelnik je zatražio dvije ponude prije poskupljenja materijala, sada će zatražiti dvije nove ponude, međutim ne može se ništa rješavati dok statičar ne da svoje mišljenje i vidi koje je najbolje rješenje. 
Načelnik odgovara da će statičar izaći ovih dana, te da ćemo vidjeti koje je najpovoljnije rješenje. 

Gđa. Savić Bajac predlaže da se ukine naplata Hrvatskom doma za potrebe karmina. Ljudi i tako imaju prevelike troškove prilikom sprovoda, bar ih možemo osloboditi troškova najma. 
Načelnik odgovara kako se režijski troškovi Hrvatskog doma već sada ne mogu pokriti, posebice u sezoni grijanja, a kamoli da ukinemo naknadu za najam.
Također navodi kako smo maloprije pričali o mjerama uštede rashoda, a sada ukidamo prihode.




Završeno u 20:23 h.


Zapisničar						Predsjednik općinskog vijeća
Maja Župan						Marijan Gelo, dr.vet.med. 

